Fistula

U anatomiji, **fistula** (množina: **fistule** ili **fistulae**; od latinskog *fistula* =  „cijev“, „tuba") je abnormalna veza (tj. cijev) koja spaja dva šuplja prostora (tehnički, dvije epitelizirane površine), kao što su krvni sud, crijevo ili drugi šuplji organi jedan s drugim, što često rezultira abnormalnim protokom tekućine iz jednog prostora u drugi.

## Definicija
Fistula je abnormalna veza između sudova ili organa koji se obično ne spajaju. Može biti posljedica bolesti ili traume, ili namjerno hirurški stvorena.

## Klasifikacija
Različite vrste fistula uključuju:
* **Slijepa**: Samo jedan otvoreni kraj; može se nazvati i sinusnim traktovima.

### Lokacija
Tipovi fistula mogu se opisati prema njihovoj lokaciji. Anusne fistule se povezuju između epitelizirane površine anusnog kanala i perianusne kože. Anovaginske ili rektovaginske fistule nastaju kada se razvije otvor između anusa ili rektuma i vagine. Kolovaginske fistule nastaju između debelog crijeva i vagine. Fistule mokraćnog trakta su abnormalni otvori unutar mokraćnog trakta ili abnormalna veza između mokraćnog trakta i drugog organa, kao što je između mokraćnog mjehura i maternice u vezikuterinoj fistuli, između mokraćnog mjehura i vagine u vezikovaginalnoj fistuli i između uretre i vagine u uretrovaginskoj fistuli. Kada se pojave između dva dijela crijeva, poznate su kao enteroenterna fistula, između tankog crijeva i kože kao enterokutana fistula, a između tankog crijeva i debelog crijeva kao kolokutana fistula. Anusne fustule mogu se pojaviti i u *hidradenitis suppurativa*. Kod žena se fistule mogu pojaviti i nakon infekcije i upale zdjelice. Osim što su kongenitalne ili nastale kao posljedica traume, arteriovenske fistule se stvaraju namjenski za hemodijalizu. Radioterapija karlice može dovesti do vezikovaginskih fistula.
* **Trauma:** Produženi porođaj može dovesti do fistula kod žena, kod kojih se mogu javiti abnormalne veze između mokraćnog mjehura i vagine ili rektuma i vagine. U 2003., hiljade žena u istočnom dijelu Konga javile su se na liječenje traumatskih fistula uzrokovanih sistematskim, nasilnim grupnim silovanjem, često i oštrim predmetima, koje se dogodilo tokom pet godina rata u zemlji. Prijavljeno je toliko slučajeva da se uništavanje vagine smatra ratnom povredom i ljekari ga evidentiraju kao ratni zločin. Trauma glave može dovesti do perilimfnih fistula, dok trauma drugih dijelova tijela može uzrokovati arteriovenske fistule.

## Liječenje 
Liječenje fistule varira ovisno o uzroku i obimu fistule, ali često uključuje hiruršku intervenciju u kombinaciji s terapijom antibioticima. U nekim slučajevima, fistula se privremeno prekriva fibrinskim ljepilom ili čepom. Za drenažu fistule mogu biti potrebni kateteri.

Upravljanje uključuje liječenje bilo kojeg osnovnog uzročnog stanja. Naprimjer, hirurško liječenje fistula kod Crohnove bolesti može biti učinkovito, ali ako se sama Crohnova bolest ne liječi, stopa ponovne pojave fistule je vrlo visoka (znatno iznad 50%).

## Terapijska upotreba 
Kod osoba sa bubrežnom insuficijencijom, kojima je potrebna dijaliza, cimino fistula se često namjerno stvara u ruci putem kratkotrajne hirurgije kako bi se omogućilo lakše vađenje krvi za hemodijalizu. Kao radikalni tretman za portnu hipertenziju, hirurško stvaranje portokavalne fistule proizvodi anastomozu između jetrene portne vene i donje šuplje vene preko omentnog foramena (prozora). Ovo štiti portalni venski sistem od visokog pritiska koji može uzrokovati ezofagealne varikozitete, *caput medus* i hemoroide.

## Epidemiologija
Globalno, svake godine između 50.000 i 100.000 žena pati od fistule povezane s porođajem.

## Botanika
U botanici, termin se najčešće koristi u svojim pridjevskim oblicima, gdje se koristi u binomnim nazivima za označavanje vrsta koje se odlikuju šupljim ili cjevastim strukturama. *Monarda fistulosa*, naprimjer, ima cjevaste cvjetove; *Eutrochium fistulosum* ima cjevastu stabljiku; *Allium fistulosum* ima šuplje ili cjevaste listove, a *Acacia seyal* subsp. *fistula* je podvrsta sa šupljim bodljama.

## Društvo i kultura 
Termin je prvi put upotrijebljen u 14. stoljeću. Fistula ima centralnu ulogu u drami Williama Shakespearea *Sve je dobro što se dobro svrši*.

## Također pogledajte
* Krava s fistulom
* Akušerska fistula
* Stoma (medicina)

## Reference 
## Vanjski linkovi
*


Kategorija:Anatomija životinja
Kategorija:Anatomska patologija
Kategorija:Anatomska terminologija
Kategorija:Simptomi i znaci